Na osnovu člana 29 stav 2 Zakona o državnoj imovini ( “Sl. list CG”, br. 21/09), člana 42 stav 1 tačka 9 Statuta opštine Rožaje (“Sl. list CG – opštinski propisi”, br. 09/11), Skupština opštine Rožaje, na sjednici održanoj dana 30.06.2016.godine, donijela je

 **O D L U K U**

**o ustupanju nepokretnosti na korišćenje**

**Član 1**

**Odboru Islamske zajednice, Rožaje, daje se na korišćenje nepokretnost i to:**

-Katastarka parcela br.116 u površini od 66 m2 na kojoj se nalazi ruševina starog objekta (stare Ganića kule), u površine 66 m2 kao prizemna zgrada označena brojem 1, koja je upisana u LN br. 877 KO Rožaje na ime JU Zavičajni muzej ,,Ganića Kula’’, kao korisnik a svojina Opštine Rožaje.

**Član 2**

Opština Rožaje nepokretnosti, iz člana 1 ove Odluke, daje na korišćenje Odboru Islamske zajednice iz Rožaja, bez naknade, radi rekonstrukcije objekta i privođenja namjeni istog.

**Član 3**

Nepokretnost iz člana 1 ove odluke dodjeljuje se,Odboru Islamske zajednice, na period od 30 godina.

**Član 4**

Odbor Islamske zajedniceRožaja nepokretnost, iz člana 1 ove Odluke, ne može: otuđiti (prodati, razmijeniti, pokloniti), dati na korišćenje, dati u zakup, dati na upravljanje, založiti i iste je dužna da koristi sa pažnjom dobrog domaćina.

**Član 5**

Nakon donošenja ove odluke, sprovešće se dalji postupak i zaključiti ugovor sa korisnikom. Ugovorom će biti određeni opšti i posebni uslovi između ugovornih strana.

**Član 6**

Donošenjem ove Odluke stavlja se van snage Odluka, br. 481 od 05. 03. 2003.godine, objavljena u “Sl. listu CG – Opštinski propisi”, br. 006/03 od 14. 03. 2003.godine), o dodjeli na privremeno korišćenje starog objekta “Ganića kula” Likovnom klubu ,,Kula,, Rožaje.

**Član 7**

Ova Odluka stupa na snagu osmog dana od dana objavljivanja u “Službenom listu CG - Opštinski propisi”.

Broj: 218

Rožaje, 04.07.2016.godine

**SKUPŠTINA OPŠTINE ROŽAJE**

 **Predsjednik Skupštine**

 **Husein Kurtagić, prof., s.r.**